2019. gada 29. oktobrī Rīkojums Nr. 534

Rīgā (prot. Nr. 50 18. §)

**Par Latvijas Republikas kandidatūrām dalībai Eiropas Savienības Reģionu komitejā**

1. Apstiprināt Ingas Bērziņas, Ginta Kaminska, Aivara Okmaņa, Leonīda Salceviča, Daiņa Turlā, Hardija Venta un Jāņa Vītoliņa kandidatūras kā vēlētus pašvaldību pārstāvjus Eiropas Savienības Reģionu komitejas locekļu amatiem laikposmam no 2020. gada 26. janvāra līdz 2025. gada 25. janvārim.

2. Apstiprināt Gunāra Ansiņa, Jāņa Baika, Raimonda Čudara, Sergeja Maksimova, Māra Sprindžuka, Olgas Veidiņas un Māra Zusta kandidatūras kā vēlētus pašvaldību pārstāvjus Eiropas Savienības Reģionu komitejas locekļu aizvietotāju amatiem laikposmam no 2020. gada 26. janvāra līdz 2025. gada 25. janvārim.

3. Ārlietu ministrijai līdz 2019. gada 31. oktobrim informēt Eiropas Savienības Padomes Ģenerālsekretariātu par Latvijas Republikas pārstāvjiem Eiropas Savienības Reģionu komitejā laikposmam no 2020. gada 26. janvāra līdz 2025. gada 25. janvārim.

4. Ar 2020. gada 26. janvāri atzīt par spēku zaudējušu Ministru kabineta 2014. gada 23. decembra rīkojumu Nr. 819 "Par Latvijas Republikas kandidatūrām dalībai Eiropas Savienības Reģionu komitejā" (Latvijas Vēstnesis, 2014, 257. nr.).

Ministru prezidents A. K. Kariņš

Vides aizsardzības un

reģionālās attīstības ministrs J. Pūce